|  |  |
| --- | --- |
| **MESTNA OBČINA PTUJ**  ŽUPAN |  |

Številka: 478-82/2017

Datum: 9. 3. 2017

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o prodaji nepremičnine katastrska občina 400 Ptuj parcela 3984/7**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam mestnemu svetu v obravnavo in sprejem predlog Sklepa o prodaji nepremičnine katastrska občina 400 Ptuj parcela 3984/7.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

**Predlog**

**Marec 2017**

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ marca 2017, na predlog župana sprejel naslednji

**S K L E P**

1.

Proda se nepremičnina katastrska občina 400 Ptuj parcela 3984/7, v izmeri 704 m2.

2.

Izhodiščna vrednost nepremičnine znaša 70,00 EUR/m2. V vrednosti ni zajet DDV.

3.

Prodaja navedene nepremičnine se v skladu z 21. členom Zakona o stvarnem premoženju države in samoupravnih lokalnih skupnosti opravi po metodi javne dražbe, skupaj z nepremičninami, za prodajo katerih je bil sprejet sklep Mestnega sveta Mestne občine Ptuj št. 478-185/2016 z dne 20. 2. 2017.

4.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-82/2017

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14, 14/15-ZUUJFO in 76/15) in Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14 in 58/16) po metodi javne dražbe. Navedena nepremičnina se bo prodala na podlagi Sklepa o določitvi skupne vrednosti nepredvidenih pravnih poslov, ki niso zajeti v Načrtu ravnanja z nepremičnim premoženjem Mestne občine Ptuj za leto 2017 (Ur. vestnik Mestne občine Ptuj, št. 2/17). Gradivo je predhodno obravnavala Komisija za vodenje in nadzor postopka razpolaganja s stvarnim premoženjem.

**b.) Predmet in obseg stvarnega premoženja:**



* Predmet prodaje je nepremičnina katastrska občina 400 Ptuj, parcela 3984/7, površine 704 m2, ki bo nastala po zaključenem parcelacijskem postopku iz nepremičnine parcela 3984/4, ki v naravi predstavlja Potrčevo cesto.
* Predmetna nepremičnina predstavlja nabrežino ob kompleksu nepremičnin, za prodajo katerega je bilo gradivo sprejeto na februarski seji mestnega sveta (sklep Mestnega sveta Mestne občine Ptuj št. 478-185/2016 z dne 20.2.2017) in bo prodana skupaj z navedenim kompleksom nepremičnin.
* Javna dražba bo razpisana po pravnomočno zaključenem parcelacijskem postopku.
* Prodaja predmetne nepremičnine se bo opravila skladno s pogoji iz že sprejetega sklepa mestnega sveta.

**c.) Pravni pregled stanja stvarnega premoženja:**

V zemljiški knjigi je še vedno vpisana nepremičnina katastrska občina 400 Ptuj parcela 3984/4, ki je v lastništvu Mestne občine Ptuj, do celote. Pri predmetni nepremičnini so vknjižene neprave stvarne služnosti v korist imetnikov pravic Telekom Slovenije d.d., T-2 d.o.o.- v stečaju, Elektro Maribor d.d. in Adriaplin d.o.o, in se nanašajo na izgradnjo in vzdrževanje infrastrukturnih omrežij. Prav tako je na dan 9. 3. 2017 razvidna zaznamba grajenega javnega dobra.

**č.) Ocenitev stvarnega premoženja:**

Izhodiščna vrednost nepremičnine znaša 70,00 EUR/m2. V vrednosti ni zajet DDV.

Po zaključku parcelacije se bo vrednost zemljišča ponovno preverila. V kolikor se bo cena na m2 nepremičnine spremenila, bo gradivo Mestnemu svetu Mestne občine Ptuj ponovno predloženo v odločanje.

**d.) Stroški pravnega posla:**

Kupec prevzame stroške davka na dodano vrednost (22 %), stroške izdelave cenilnega poročila, stroške notarskih storitev ter stroške vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Miran SENČAR,

Nina M. Ogrizek župan Mestne občine Ptuj